Държавен вестник, бр. 102, 2003 г., стр. 9

Б Р О Й  102
Д Ъ Р Ж А В Е Н   В Е С Т Н И К
С Т Р .  9
5. наркотичните и психотропните вещества
по смисъла на Закона за контрол върху нарко-
тичните вещества и прекурсорите;
6. тютюнът и тютюневите изделия по смисъ-
ла на Закона за тютюна и тютюневите изделия;
7. виното и спиртните напитки;
8. козметичните продукти;
9. остатъците и замърсителите;
10. небутилираната натурална минерална,
изворна и трапезна вода.”
§ 4. Член 3 се изменя така:
“Чл. 3. На пазара се предлагат само храни,
които отговарят на изискванията на този за-
кон, имат хранителна стойност не по-ниска от
тази, произтичаща от утвърдения им състав, и
са безопасни за човешкото здраве.”
§ 5. Член 4 се изменя така:
“Чл. 4. Специфичните изисквания към гру-
пи храни, конкретни храни и към стоки, имити-
ращи храни, се определят с наредби на Минис-
терския съвет.”
§ 6. Създава се чл. 4а:
“Чл. 4а. (1) Нови храни или хранителни със-
тавки са тези, които не са били предлагани в
търговската мрежа за консумация от човека и
спадат към една от следните категории храни
или хранителни съставки:
1. съдържащи или състоящи се от генетично
модифицирани организми;
2. произведени от генетично модифицирани
организми, без да ги съдържат;
3. с нова или целенасочено изменена пър-
вична молекулна структура;
4. състоящи се от или изолирани от микро-
организми, гъби или водорасли;
5. състоящи се от или изолирани от растения
и животни, които не са традиционно култиви-
рани или отглеждани като източници на храни
и нямат история на безопасна употреба като
храни или хранителни съставки;
6. произведени чрез прилагане на нетради-
ционен за тях производствен процес, който води
до значителни промени в състава или структу-
рата им, при което настъпват промени в тяхна-
та хранителна стойност, метаболизъм или ко-
личеството на нежелани вещества в тях.
(2) Новите храни и хранителни съставки не
трябва да:
1. представляват опасност за здравето на
потребителя;
2. заблуждават потребителя;
3. се различават от храните и хранителни-
те съставки, които са предназначени да за-
местят, по отношение на хранителната им
стойност.”
§ 7. Създава се чл. 4б:
“Чл. 4б. (1) Министерският съвет определя с
наредба изискванията към бутилираните нату-
рални минерални, изворни и трапезни води,
предназначени за питейни цели, условията и
реда за използване на методите за обработка на
натуралните минерални и изворни води и за внос
на минерални води.
(2) Лицата, които извършват обработка на
натурална минерална и изворна вода, пред-
назначена за бутилиране, уведомяват минис-
търа на здравеопазването за методите, които
използват при обработката, и представят не-
обходимите документи, определени в наред-
бата по ал. 1.”
§ 8. В чл. 5 се правят следните изменения и
допълнения:
1. Алинея 1 се изменя така:
“(1) Министърът на здравеопазването съг-
ласувано с министъра на земеделието и горите
определя с наредби хигиенните норми за мак-
симално допустимото съдържание на различни
замърсители в храните.”
2. Създава се ал. 3:
“(3) При производството на храни не се раз-
решава влагането на семена, предназначени за
посев, когато са обработени с продукти за рас-
тителна защита.”
§ 9. В чл. 6 се правят следните изменения и
допълнения:
1. В ал. 1:
а) в текста думите “използването на разтво-
рители” се заменят с “употребата на разтвори-
тели и други спомагателни вещества”;
б) в т. 1 думите “на добавки и разтворители”
се заменят с “им”;
в) точка 3 се изменя така:
“3. използването им не води до заблуда на
потребителя по отношение на вида и характе-
ристиките на храната.”
2. В ал. 2:
а) в текста думите “министъра на промиш-
леността” се заменят с “министъра на иконо-
миката”;
б) в т. 1 след думите “и други” се добавя “спо-
магателни”, а думата “нива” се заменя с “кон-
центрации”;
в) в т. 3 след думата “разтворители” се доба-
вя “и други спомагателни вещества”;
г) в т. 5 думите “опаковката на продуктите”
се заменят с “опаковката им”.
§ 10. Създават се чл. 6а, 6б и 6в:
“Чл. 6а. (1) Добавките към храните се дос-
тавят до потребителя само предварително опа-
ковани.
(2) Министърът на здравеопазването опре-
деля с наредба:
1. изискванията към добавките към храните;
2. хранителните вещества (витамините и
минералите), които могат да се влагат при про-
изводството на добавки към храните;
3. критериите за чистота на хранителните
вещества, предназначени за влагане в добавки
към храните;
4. информацията, която трябва да се отбе-
лязва при етикетиране на добавките към
храните.
Чл. 6б. (1) Само групи от производители
на храни, които произвеждат храни с тради-